
Na temelju članka 70. stavak 2. Zakona o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 07/17. i 68/18. ) a u svezi s člankom 17. stavak 3., 4., 5. i 6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima ( NN  br. 132/13 ), članka 43. Zakona o zaštiti na radu ( NN br. 71/14., 118/14., 154/14., 94/18. i 96/18. ), i Zakona o provedbi Opće uredbe o zaštiti osobnih podataka (NN 42/18.) te članka 98. Statuta Obrtničke škole Gojka Matuline Zadar, Ivana Mažuranića  br. 32., a nakon prethodnog savjetovanja sa sindikalnim povjerenikom o donošenju Pravilnika o video nadzoru, Školski odbor na 22. sjednici održanoj dana 07. srpnja 2020. godine donio je
P R A V I L N I K 
O VIDEO NADZORU

OBRTNIČKE ŠKOLE GOJKA MATULINE ZADAR
I.  OPĆE ODREDBE
Članak 1.
Pravilnikom o video nadzoru (u daljnjem tekstu: Pravilnik)  Obrtnička škola Gojka Matuline  Zadar, Ivana Mažuranića br. 32 (u daljnjem tekstu: Škola) regulirano je prikupljanje, obrada i čuvanje osobnih podataka korištenjem sustava video nadzora.
Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.          

Članak 2.

Škola koristi sustav vide nadzora iz sigurnosti i zaštite učenika, radnika, posjetitelja/stranaka i imovine Škole.


Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničena na ispunjenje svrhe iz stavka 1. ovog članka.

Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Sustavom video nadzora obuhvaćen je prostor školskog dvorišta i ulaza  Obrtničke škole Gojka Matuline Zadar br. 32.
II.  OPSEG, NAČIN I VRIJEME ČUVANJA PODATAKA
Članak 3.

Podaci prikupljeni korištenjem sustava video nadzora nalaze se na snimaču video nadzora u uredu ravnateljice Škole, a vidljivi su na monitoru.
Pristup podacima odnosno uvid u sadržaj nastao korištenjem sustava video nadzora ima ravnateljica  Škole ili druga osoba koju ravnateljica za to ovlasti.
Iznimno uvid u sadržaj koji je nastao korištenjem sustava video nadzora imaju i druge osobe koji su sukladno zakonu ovlašteni za prikupljanje takvih podataka.
Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje istog dopušteni su isključivo u slučajevima određenim zakonom. 
Članak 4.

Podaci prikupljeni korištenjem sustava video nadzora čuvaju se najduže 30 dana, a nakon proteka tog vremena podaci se brišu.
Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podaci o takvim događajima mogu čuvati kao dokazni materijal te na pisani zahtjev ustupiti pravosudnim i policijskim tijelima.
U slučaju opravdane potrebe, a u svrhu dokazivanja ravnateljica može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovoga članka.

III.   ZAŠTITA PRAVA UČENIKA, ZAPOSLENIKA I SVIH DRUGIH OSOBA KOJE 
         SE NAĐU U ŠKOLI
Članak 5.

Ravnateljica Škole dužna je osigurati da se na vidnom mjestu pri ulasku u prostor, kao i unutrašnjost prostorija, istakne obavijest da se prostor nadzire sustavom tehničke zaštite. 

Ravnateljica, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene. 
IV.  ZAVRŠNE I PRIJELAZNE ODREDBE
Članak 6.

Ovaj Pravilnik stupa na snagu osmog (8) dana od dana objave na oglasnoj ploči Škole. 









     Predsjednik Školskog odbora:








         Džanan Selimović
KLASA:  602-03/20-02/
URBROJ:  2198-1-66-20-01
Zadar, 7. srpnja 2020. godine
Ovaj Pravilnik objavljen je na oglasnoj ploči Škole dana 7. srpnja 2020. godine,  

 a stupio na snagu dana 15. srpnja 2020. godine.










     Ravnateljica:








      Silvana Ujdur Bilan,mag.[image: image1.png]



PAGE  
2

